Na temelju članka 1. i 9a. Zakona o financiranju javnih potreba u kulturi («Narodne novine» broj 47/90, 27/93. i 38/09) i članka 30. Statuta Općine Sveti Ivan Žabno («Službeni glasnik Koprivničko-križevačke županije» broj 10/13), Općinsko vijeće Općine Sveti Ivan Žabno na 10. sjednici održanoj 15. prosinca 2014. donijelo je

# PROGRAM

**javnih potreba u kulturi na području Općine Sveti Ivan Žabno u 2015. godini**

I.

Programom javnih potreba u kulturi na području Općine Sveti Ivan Žabno u 2015. godini (u daljnjem tekstu: Program) utvrđuju se aktivnosti i djelatnosti u kulturi koje će se sufinancirati iz Proračuna Općine Sveti Ivan Žabno za 2015. godinu (u daljnjem tekstu: Proračun).

II.

Javne potrebe u kulturi na području Općine Sveti Ivan Žabno (u daljnjem tekstu: Općina) ostvarivat će se:

- djelovanjem udruga u kulturi, pomaganjem i poticanjem umjetničkog i kulturnog stvaranja,

* financiranjem kulturnih manifestacija udruga s područja Općine,
* financiranjem adaptacije i prijeko potrebnih zahvata na sakralnim objektima i

spomenicima kulture,

* poticanjem kulturnog stvaralaštva koje će pridonijeti razvitku i promicanju kulturnog

života na području Općine,

- stručnim radom u području kulture.

III.

Za javne potrebe u kulturi iz točke II. ovog Programa u Proračunu su planirana sredstva u ukupnoj svoti 108.000,00 kuna, a rasporedit će se korisnicima kako slijedi:

1. Kulturno umjetničko društvo «Tomislav» Sveti Ivan Žabno 11.000,00 kuna,

2. Kulturno umjetničko društvo «Stari Graničar» Cirkvena 9.000,00 kuna,

3. Udruga žena „Graničarke“ Cirkvena 5.000,00 kuna,

4. Udruga žena „Hrvatska žena“ 4.000,00 kuna,

5. Etnografska zbirka 5.500,00 kuna,

6. Održavanje Svetoivanjskih dana 5.000,00 kuna,

7. Gradska knjižnica «Franjo Marković» (troškovi bibliobusa) 16.000,00 kuna,

8. Adaptacija i održavanje sakralnih objekata 40.000,00 kuna,

9. Gradski muzej Križevci (arheološka istraživanja u Brezovljanima) 2.500,00 kuna,

10. Obnova kapelice Svete Julijane u Tremi 10.000,00 kuna.

IV.

Sredstva za javne potrebe u kulturi utvrđena ovim Programom uplaćivat će se na žiro-račune korisnicima putem doznaka ili prema pojedinačnim zahtjevima.

Ako se u Proračunu neće ostvarivati planirani prihodi, sredstva za javne potrebe iz ovog Programa uplaćivat će se sukladno mjesečnom ostvarenju prihoda.

V.

Korisnici kojima su ovim Programom raspoređena sredstva, dužni su podnijeti Općinskom vijeću Općine Sveti Ivan Žabno izvješće o radu i utrošku financijskih sredstava, najkasnije do 31. ožujka 2015. godine.

VI.

Ovaj Program objavit će se u «Službenom glasniku Koprivničko-križevačke županije», a stupa na snagu 1. siječnja 2015. godine.

OPĆINSKO VIJEĆE

OPĆINE SVETI IVAN ŽABNO

KLASA: 612-01/14-01/02

URBROJ: 2137/19-02/1-14-1

Sveti Ivan Žabno, 15. prosinca 2014.

PREDSJEDNICA:

Dunja Trakoštanec Jokić